JERUUSALEMMA UUDISED
Tere õhtust! Eetris on taas Jeruusalemma Uudised.
Mõned tänased teemad -
Iisrael ja Jordaania avavad taas saatkonnad
Jeruusalemm on kas sõja või rahu värav
USA asepresident külastas Lähis-Ida
Iisraeli peaministri kantselei teatas eelmine nädal,
et diplomaatilised suhted Jordaaniaga taastatakse endisel tasemel.
Suhted katkesid dramaatiliselt Templimäe märulite tulemusel
mullu juulis, kui Iisraeli turvamees tappis Jordaania pealinnas Ammanis
Iisraeli saatkonnahoones kaks Jordaania kodanikku.
Iisraeli Välisministeerium vabandas ja korvas kahju tapetute omastele.
Lisaks läbis süüdistatu Iisraelis
Jordaania nõutud kohtuprotsessi.
USA president D. Trump jätkas nelja kuu võrra
Iraani ja P5+1 vahel sõlmitud tuumalepingut.
Samas mainis ta siiski, et see võib olla viimane kord,
kui ta antud vormis lepingut jätkab.
USA-le teeb eriliselt muret Iraani ballistiliste rakettide arendamine,
pidev levik läände ja terrorirühmituste toetamine.
Ka Iraani välispoliitilised pürgimused Iisraeli hävitamiseks
ja lisaks Jeruusalemma vabastamine
on teemade seas, kuhu Trump selget muutust tahab.
Samas palus ta EL riikidelt toetust nende muutuste saavutamiseks.
Näib siiski, et mõned EL riigid on pigem rohkem huvitatud
Iraaniga tehtud ärilepinguist kui näiteks Iisraeli julgeolekust.
USA teatas abiraha kärpimisest ÜRO põgenikeagentuurilt UNRWA-lt.
See loodi 1949. a aitama üksnes nn palestiinlastest põgenikke.
Tollal, 1947.-1949. a vahel,
lahkus neid toonastelt Palestiina mandaadi aladelt
ümbritsevatesse araabiamaadesse ja hiljem iseseisva Iisraeli riigi alalt
ca 550 000 - 750 000.
UNRWA teatas seejärel,
et peab põgenikeks ka kõiki nende järeltulevaid põlvkondi.
Seepärast on selge, et algsete põgenike järeltulijad
ei vasta enam ÜRO määratud kriteeriumidele.
President Trump teatas, et abikärbe
pole seotud Iisraeli ja palestiinlaste toomisega kõnelustelauda.
Samuti ei taheta sellega karistada põgenikke,
vaid muuta põgenikele abi andmine tegelikule olukorrale vastavaks.
Süüria netileht Al-Masdar News teatas eelmine nädal,
et Iisraeli Õhujõudude lennukid hävitasid Hezbollah' relvalao
Damaskuse lähedal asuvas Süüria armee Mezzeh' lennubaasis.
Süüria valitsuse teadaandes mainiti üksnes seda,
et antud laos säilitati tol hetkel ilmselt Iraani päritolu pikamaarakette.
Iisrael ründas sama objekti ka nädal varem.
Toona teatas armee,
et peatab Hezbollah' võimaliku relvastatud laienemise
Süüriast Golani aladele.
Iisraeli armee sapöörid tegid Nabluses ehk iidses Sekkemis kahjutuks
patriarh Joosepi hauale peidetud kaugjuhtimisega pommi.
Pomm leiti haua sissepääsult ajal,
mil sinna oodati ca 1000 juudi usklikku.
Politsei vahistas mitmeid
pommirünnaku planeerimises kahtlustatud palestiinlasi.
Patriarh Joosepi matmispaigas
on viimastel aastatel toimunud mitmeid vägivallajuhtumeid.
Eriti aegadel, kui sinna on oodata juudi usklikke.
Islamistide nägemuse järgi oli Joosep moslem
ja seepärast rüvetavad mittemoslemite külastused hauale tema mälestust.
Palestiinlaste juht Abbas esitas mõne päeva eest ultimaatumi,
mis oli suunatud otse USA presidendile Donald Trumpile:
"Jeruusalemm on kas sõja või rahu värav.
Rahuvärav vaid siis, kui see on Palestiina riigi pealinn,
kuid sõja ja kaose värav, kui ta seda pole.
Trump peab valiku tegema."
"Me ei aktsepteeri jagamatut Jeruusalemma Iisraeli pealinnana.
Me ei aktsepteeri seda Trumpilt, USA-lt ega kelleltki teiselt.
Jeruusalemm on meie pealinn," ütles Mahmoud Abbas.
"Me ei aktsepteeri ka kunagi ühtki teist kohta oma riigi pealinnaks,"
jätkas Abbas.
"Meile on pakutud Jeruusalemma asemel pealinnaks Abu Disi küla,
kuid see on otsekui näkkulöömine. Ütlen veel kord:
Oslo lepingud on maha maetud ja seda tegi Iisrael.
Taotleme riigi staatust rahvusvaheliste tegijate vahendusel
1967. a piirides ja Jeruusalemmaga meie pealinnana."
Abu Dis asub Jeruusalemmast kagus, väljaspool linna piire.
Nädala eest algas Kairos USA asepresidendi Lähis-Ida visiit.
Aruteludel president al-Sisiga olid põhiteemadeks Jeruusalemm
ning ummikseis Iisraeli ja palestiinlaste vahel
rahukõneluste taaskäivitamisel.
Asepresident Pence kinnitas,
et USA on endiselt valmis vahendama rahu ja kahe riigi lahendust.
Tema sõnul on Trumpi valitsus täiesti pühendunud sellele,
milles pooled omavahel kokku lepivad.
Pühapäeval käis Pence Jordaanias, kus ta kohtus kuningas Abdullah IIga.
Kuninga nägemuse järgi on rahulepingu eelduseks
üksnes Ida-Jeruusalemm Palestiina riigi pealinnana.
Esmaspäeval-teisipäeval kohtus Pence Iisraelis riigi tippjuhtidega.
Tema programm sisaldas visiite Knessetisse,
Yad Vashemi Holokaustimuuseumi ja palvehetke Nutumüüril.
Knessetis peetud kõnes teatas Pence, et USA saatkond
kolitakse Tel Avivist Jeruusalemma 2019. a lõpuks.
Samuti kinnitas ta, et USA ei luba Iraanil kunagi tuumarelvi saada.
Palestiinlaste juht Abbas aga teatas,
et USA asepresident pole Ramallah's teretulnud.
Abbas sõitis Pence'i visiidi ajaks Brüsselisse,
kus esitles oma soovi, et EL tunnustaks koheselt Palestiina riiki
ja Jeruusalemma selle pealinnana.
EL välispoliitikajuht Mogherini kinnitas,
et teeb kõik Abbasi soovi täitmiseks.
Sellised olid tänased uudised.
Paluge rahu Jeruusalemmale ja jääge meie kanalile.
Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee